23 



blev bearbejdet ved Gaarden Ellemose nærmere Limfjorden paa den 

 nordre Side af det mellemliggende Bakkestrøg. Kullaget, der hviler 

 paa Glimmersand, havde i selve Bakkeskraaningen en Mægtighed af 

 16 cm., blev mægtigere, eftersom man kom dybere ind, og opnaaede 

 der efter Sigende indtil 1 Meters Tykkelse, men tyndedes ud mod 

 Vest, hvor det tillige sank under en Vinkel af 60°. Det var dækket 

 af c. 15 m. Ler og Grus. Om Sa 1 ten-Brunkullene meddeles, at de 

 findes i Skrænten af en brat, c. 25 m. høj Bakke, og at Laget er 

 45 cm. mægtigt. 



I 1868 opdagede E. Dalgas to nye Kullag, ved Sandfeldgaard 

 (ved Skjerne Aa, i Nærheden af Brande) og ved Nørre Vium (ved 

 Vorgod Aa nær Troldhede); Kullaget ved Sandfeldgaard angives at 

 være ca. 4 m. tykt, „det største Brunkulsleie, der vistnok nogensinde 

 er fundet her i Landet" ; han giver en Afbildning af Tværsnittet af 

 Dalen ved Sandfeldgaard (gengivet i Fig. 2, S. 29). 



Siden Johnstrup's Afhandling i 1875 (optrykt 1877) har den 

 danske Litteratur kun lidet beskæftiget sig med Brunkullene. 



Nye Lokaliteter. 



Af den hidtil foreliggende Litteratur faar man det Indtryk, at 

 Brunkullene kun forekommer hist og her — vistnok ganske fejl- 

 agtigt'; i hvert Fald har mine Undersøgelser i 1906 i Brande-Egnen 

 givet mig en bestemt Opfattelse af, at paa denne Egn findes 

 Brunkul over meget anselige Arealer; paa det Omraade, der ligger 

 mellem Brande, Troldhede, Spaabæk og Herning vil man sikkert ved 

 at udspørge Befolkningen — og navnlig Brøndgraverne — hurtigt 

 kunne faa Oplysninger om Hundreder af nye Findesteder for Brunkul. 



Da saadanne ikke blot har almindelig geologisk Interesse, men 

 muligvis ogsaa i Fremtiden vil kunne faa praktisk Betydning, skal 

 jeg nedenfor meddele de nye Oplysninger om Brunkullag, der paa 

 forskellig Maade og ad forskellige Veje er komne til mit Kendskab. 

 Særlig mange og værdifulde Oplysninger stammer fra de Boringer, 

 som Hr. A. L. Gebhardt, Esbjerg, foretog 1906 for Firmaet Holm & 

 Moltzen, Flensborg; for Tilladelsen til at publicere disse Boringers 

 Resultater bringer jeg de nævnte Herrer min bedste Tak. 



Holstebro. 



Ved en Boring paa Torvet i Holstebro (Købmand M. Fjeldsted's 

 Ejendom) fandt man i 1904 Brunkul i en Dybde af c. 50 m. Nær- 



